বিচ্ছিন্নকারক পরিচয় রোগ
বিচ্ছিন্নকারক পরিচয় রোগ বা বহুব্যক্তিত্ব রোগ [ইংরেজি: Multiple Personality Disorder (DID)] যা আগে মাল্টিপল পার্সোনালিটি ডিসঅর্ডার (এমপিডি) নামে পরিচিত,[7] হল একটি মানসিক ব্যাধি যা অন্তত দুটি স্বতন্ত্র এবং তুলনামূলকভাবে স্থায়ী ব্যক্তিত্বের অবস্থা বজায় রাখে। এই ব্যাধিটি মস্তিষ্কের স্মৃতিতে ফাঁক সৃষ্টি দ্বারা অনুষঙ্গী হয় যা সাধারণ স্মৃতি সমস্যা দ্বারা ব্যাখ্যা করা যায় না। । ব্যক্তিত্বের অবস্থাগুলি পর্যায়ক্রমে একজন ব্যক্তির আচরণে দেখায় তবে, ব্যাধির উপস্থাপনা পরিবর্তিত হয়। ডিআইডি আক্রান্ত ব্যক্তিদের মধ্যে প্রায়শই পাওয়া যায় এমন অন্যান্য অবস্থার মধ্যে রয়েছে পোস্ট-ট্রমাটিক স্ট্রেস ডিসঅর্ডার, পার্সোনালিটি ডিসঅর্ডার (বিশেষত বর্ডারলাইন এবং এভয়ডেন্ট), বিষণ্ণতা, মাদকদ্রব্যের ব্যবহার, কনভারসন ডিসঅর্ডার, সোমাটিক সিম্পট্ম ব্যাধি, খাওয়ার ব্যাধি, অবসেসিভ-কম্পালসিভ ব্যাধি এবং অনিদ্রা ব্যাধি। এছাড়া আত্ম-ক্ষতি, অ-মৃগীরোগজনিত খিঁচুনি, স্ম্রিতিবিভ্রাট সহ ফ্ল্যাশব্যাক, উদ্বেগ এবং আত্মহত্যাও সাধারণ। অন্তত ৯০ শতাংশ ক্ষেত্রে, বিচ্ছিন্নকারক পরিচয় রোগ শৈশবকালে অপ্রতিরোধ্য মানসিক আঘাত বা অপব্যবহারের সাথে জড়িত। মানুষের জেনেটিক এবং জৈবিক কারণগুলিও এই ব্যাধির উৎপত্তিতে একটি ভূমিকা পালন করে বলে বিশ্বাস করা হয়।মাদকদ্রব্যের ব্যবহার , খিঁচুনি, অন্যান্য মানসিক স্বাস্থ্য সমস্যা, শিশুদের মধ্যে কল্পনাপ্রবণ খেলা, বা ধর্মীয় অনুশীলনের দ্বারাও এটি প্রভাবিত হয়। ব্যক্তির অবস্থা ভালভাবে বিবেচনা না করে রোগ নির্ণয় করা উচিত নয় এতে হিতে বিপরিত হতে পারে। চিকিৎসায় সাধারণত সহায়তাকারী যত্ন এবং সাইকোথেরাপি অন্তর্ভুক্ত থাকে। অবস্থা সাধারণত চিকিৎসা ছাড়া অব্যাহত থাকে। এটি সাধারণ জনসংখ্যার প্রায় ১,৫% (একটি ছোট মার্কিন সম্প্রদায়ের নমুনার উপর ভিত্তি করে) এবং ইউরোপ এবং উত্তর আমেরিকার মানসিক স্বাস্থ্য সমস্যা নিয়ে হাসপাতালে ভর্তি হওয়া ৩%কে প্রভাবিত করে বলে বিশ্বাস করা হয়। পুরুষদের তুলনায় মহিলাদের মধ্যে প্রায় ছয় গুণ বেশি ডিআইডি নির্ণয় করা হয়। ২০ শতকের শেষার্ধে রেকর্ডকৃত ডিআইডি মামলার সংখ্যা উল্লেখযোগ্যভাবে বৃদ্ধি পেয়েছে, আক্রান্তদের দ্বারা রিপোর্ট করা পরিচয়ের সংখ্যা সহ। ডিআইডি মনোরোগবিদ্যা এবং আইনি ব্যবস্থা উভয় ক্ষেত্রেই বিতর্কিত একটি বিষয়। কদাচিৎ, এটি আদালতে ফৌজদারি মামলায় অভিযুক্তের পাগলামি তর্ক করার জন্য ব্যবহার করা হয়েছে। এটা স্পষ্ট নয় যে ব্যাধি বেড়ে যাওয়ার হার এই ব্যাধির শনাক্তকরণ হার বেড়ে যাওয়ার কারনে নাকি গণমাধ্যমের চিত্রায়নের মতো সামাজিক-সাংস্কৃতিক কারণের সাথে জড়িত। বিশ্বের বিভিন্ন অঞ্চলে সাধারণ উপসর্গগুলিও সংস্কৃতির উপর নির্ভর করে পরিবর্তিত হতে পারে। উদাহরণ স্বরূপ আত্মা, দেবতা, ভূত, বা পৌরাণিক মূর্তি ধারণ করা সংস্কৃতিতে পরিচয় পরিবর্তন করা যেখানে এরকম একাধিক সত্ত্বার অবস্থান করা সাধারণ। বিচ্ছিন্ন পরিচয় ব্যাধির দখল অনৈচ্ছিক এবং কষ্টদায়ক, এবং এমনভাবে ঘটে যা সাংস্কৃতিক বা ধর্মীয় নিয়ম লঙ্ঘন করে।